pythainlp/thai-wiki-dataset-v3 huggingface dataset:
ดาวคาร์บอน

ดาวคาร์บอน (carbon planet) เป็นดาวเคราะห์ตามทฤษฎีที่มีคาร์บอนมากกว่าออกซิเจน คาร์บอนเป็นธาตุที่มีจำนวนมากเป็นอันดับ 4 ในเอกภพตามมวล โดยเป็นรองเพียงไฮโดรเจน ฮีเลียม และออกซิเจน
มาร์ก คุชเนอร์และซารา ซีเกอร์เป็นผู้คิดค้นคำว่า "ดาวคาร์บอน" ใน ค.ศ. 2005 และสำรวจดาวเคราห์ตามคำแนะนำของแคเธอรีนา ลอดเดอร์ว่าดาวพฤหัสมีแกนกลางที่เต็มไปด้วยคาร์บอน
การสำรวจก่อนหน้าของดาวเคราะห์ที่มีอัตราส่วนคาร์บอนต่อออกซิเจนสูง เช่น Fegley & Cameron 1987 ดาวคาร์บอนสามารถเกิดได้ถ้าจานดาวเคราะห์ก่อนเกิดมีคาร์บอนเยอะและออกซิเจนน้อย สิ่งนี้ทำให้มีความแตกต่างจากโลก, ดาวอังคาร และดาวศุกร์ ซึ่งมีส่วนประกอบส่วนใหญ่มาจากซิลิคอน–ออกซิเจน ระบบดาวเคราะห์ที่แตกต่างกันทำให้มีอัตราส่วนคาร์บอนต่อออกซิเจนต่างกัน โดยระบบดาวเคราห์ของระบบสุริยะที่ใกล้เคียงกับ "ดาวออกซิเจน" ด้วยอัตราส่วนโมลาร์ (molar ratio) ของคาร์บอน/ออกซิเจนที่ 0.55 ใน ค.ศ. 2020 จากการสำรวจดาวที่แบ่งตาม solar analog 249 ดวง พบว่าร้อยละ 12 ของดาวมีอัตราคาร์บอน/ออกซิเจนมากกว่า 0.65 ทำให้ผ่านการคัดเลือกเป็นระบบดาวเคราห์ที่อุดมไปด้วยคาร์บอน ตัวอย่างดาวคาร์บอนที่เป็นไปได้คือดาวเคราะห์นอกระบบ 55 ปู อี โคจรรอบดาวที่มีอัตราส่วนโมลาร์คาร์บอน/ออกซิเจนที่ 0.78
==ดูเพิ่ม==
เพชรนอกโลก
ดาวฮีเลียม ดาวแคระขาวที่สูญเสียมวลอีกรูปแบบที่กลายเป็นดาวเคราะห์
ดาวเหล็ก
ดาวเคราะห์มหาสมุทร
WASP-12b
WASP-103b
==อ้างอิง==
*
คาร์บอน
ตำบลเซฟีดอร์

เซฟีดอร์ (سفيدار) เป็นตำบลในอำเภอแฆฟร์ เทศมณฑลแจฮ์โรม จังหวัดฟอร์ส ประเทศอิหร่าน โดยแบ่งออกเ็น 14 หมู่บ้าน จากสำมะโน พ.ศ. 2549 ตำบลนี้มีประชากร 4,214 คนใน 1,112 ครัวเรือน
== อ้างอิง ==
ตำบลในจังหวัดฟอร์ส
เทศมณฑลแจฮ์โรม
เทศบาลของประเทศกาตาร์

ตั้งแต่ ค.ศ. 2015 เป็นต้นมา ประเทศกาตาร์แบ่งออกเป็น 8 เทศบาล อัฎเฎาะอายิน เทศบาลใหม่ได้รับการจัดตั้งตามข้อมติที่ 13 โดยแยกพื้นที่บางส่วนของเทศบาลอุมม์เศาะลาลและเทศบาลอัลเคาร์ออกมา ในเวลาเดียวกัน อัลฆุวัยรียะฮ์ถูกรวมกับอัลเคาร์ อัลญุมัยลียะฮ์ถูกรวมเข้ากับอัรร็อยยาน ญะเราะยานุลบาฏินะฮ์ถูกแยกพื้นที่ไปรวมกับอัรร็อยยานกับอัลวักเราะฮ์ และมิซัยอีดถูกรวมเข้ากับอัลวักเราะฮ์ ใน ค.ศ. 2014 เมืองอัชชะฮานียะฮ์ทางภาคตะวันตกแยกตัวออกจากอัรร็อยยานไปตั้งเทศบาลใหม่เป็นของตนเอง
ในด้านสถิติ เทศบาลแบ่งออกเป็น 98 เขต (ใน ค.ศ. 2015) ซึ่งแบ่งออกเป็นแขวงและบล็อก บล็อกเป็นการแบ่งเขตในระดับล่างสุด
==เทศบาล==
==อดีตเทศบาล==
อัลญุมัยลียะฮ์ (จนถึง ค.ศ. 2004)
อัลฆุวัยรียะฮ์ (จนถึง ค.ศ. 2004)
ญะเราะยานุลบาฏินะฮ์ (จนถึง ค.ศ. 2004)
มิซัยอีด (จนถึง ค.ศ. 2006)
==ดูเพิ่ม==
QA
วันชาติกาตาร์
==อ้างอิง==
 
หน่วยการบริหารของประเทศกาตาร์
กาตาร์ 1
เทศบาล, กาตาร์
เฉิน ชั่วเจิน

เฉิน ชั่วเจิน (; เสียชีวิต 653) เป็นสตรีในสมัยราชวงศ์ถังจากมู่โจว (ชุนอัน มณฑลเจ้อเจียงในปัจจุบัน) ซึ่งเป็นผู้นำการลุกฮือของชาวนาในปี 653 ในช่วงกบฏเธอประกาศตัวเองจักรพรรดิเหวินเจีย (文佳皇帝) กลายเป็นผู้นำกบฏหญิงคนแรกในประวัติศาสตร์จีนที่รับตำแหน่งฮ่องเต้ (จักรพรรดิ) เฉิน ชั่วเจินส่งเสียงกริ่งและเผาเครื่องหอมขณะที่เธอเดินทางไปทำสงคราม มีคนบอกว่าเธอมีพลังวิเศษ และคนของเธอบอกว่าเธอเป็นเทพ
==ชีวประวัติ==
เฉิน ชั่วเจินเกิดจากภูมิหลังที่ต่ำต้อยและเป็นทาส เธอเป็นพี่สะใภ้ของจาง ซู่เจิง ในช่วงปีแรกๆ ของจักรพรรดิถังเกาจง พื้นที่ของเจ้อเจียงผ่านช่วงขาดแคลนอาหารติดต่อกัน ชาวนาอาศัยอยู่ในสภาพที่ยากลำบากเนื่องจากความหิวโหยและการกดขี่ของขุนนาง ด้วยเหตุนี้จึงมีความไม่พอใจเพิ่มขึ้นกับขุนนางศักดินาและจักรวรรดิ เฉิน ชั่วเจินปรากฏตัวตั้งแต่นั้นมา เธอเห็นใจผู้ที่ตกเป็นเหยื่อของการขาดแคลนอาหาร เธอจึงปล้นขุนนางเพื่อช่วยเหลือประชาชน
ในค.ศ. 653 น้อยกว่าสี่ปีหลังจากการสวรรคตของจักรพรรดิ การจลาจลของชาวนาขนาดใหญ่ที่เกิดขึ้นในเจ้อเจียงในช่วงสี่ปีของจักรพรรดิถังเกาจง เฉิน ชั่วเจินเป็นผู้นำของกลุ่มกบฏนี้ เธออ้างว่าจะกลับสู่โลกจากสวรรค์ และกลายเป็นผู้ชาย เธอรวบรวมผู้ศรัทธาจำนวนมากพร้อมกับผู้คนที่มีหลงเชื่อ ในช่วงต้นปี 653 เธอเริ่มกองทัพของตัวเองและอ้างตนเป็น "จักรพรรดิเหวินเจีย" และแต่งตั้งน้องเขย (จาง ซู่เจิง) เป็นอัครเสนาบดี
จักรพรรดิเหวินเจียนำคนสองพันคนเข้ายึดเฉินโจวและหยูเฉียน เธอยังโจมตีซางโจวแต่ล้มเหลว หลังจากการสู้รบและการนองเลือดหลายครั้ง ผู้ก่อความไม่สงบเสียชีวิตและบาดเจ็บ และในที่สุดกองทัพทั้งหมดก็ถูกกวาดล้าง เธอยังถูกสังหารในเดือนพฤศจิกายนของปีนั้น และผู้คนนับหมื่นก็ยอมจำนน
การครองราชย์ของจักรพรรดิเหวินเจียกินเวลาเพียงสองเดือน โดยกองทัพสุดท้ายจาก 14,000 นายยอมจำนนในช่วงปลายปี 653 เรื่องราวของเธอยังคงอยู่ และกลายเป็นแรงบันดาลใจให้เกิดการจลาจลที่ฟาง ล่าในช่วงท้ายของราชวงศ์ซ่งเหนือและยังคงโดดเด่นในนิทานพื้นบ้านเจ้อเจียง
==อ้างอิง==
บุคคลในยุคราชวงศ์ถัง
หยวน เจา

หยวน เจา (元釗) (526 - 17 พฤษภาคม 528) เป็นจักรพรรดิแห่งราชวงศ์เว่ยเหนือของจีนในช่วงเวลาสั้น ๆ เป็นพระโอรสของหยวน เป่าฮุย (元寶暉) เจ้าชายแห่งหลินเถา ซึ่งเป็นพระราชนัดดาของจักรพรรดิเว่ย์เสี้ยวเหวินและเป็นพระภาดาของจักรพรรดิเว่ย์เสี้ยวหมิง จักรพรรดิผู้ครองราชย์ในขณะที่หยวน เจาประสูติในปี 526
ในปี ค.ศ. 528 จักรพรรดิเว่ย์เสี้ยวหมิงถูกวางยาพิษสวรรตโดยพระมารดาของพระองค์จักรพรรดินีหูหลังจากพยายามควบคุมอำนาจของพระมารดาและพยายามฆ่าเจิ้ง หย่าน (鄭儼) ชายคนรักของพระมารดา จักรพรรดิเว่ย์เสี้ยวหมิงไม่มีพระโอรส และในขณะที่จักรพรรดินีหูพยายามแสร้งทำเป็นว่าพระธิดาของจักรพรรดิเว่ย์เสี้ยวหมิงที่ประสูติกับพระสนมพ่าน เป็นพระโอรส แต่ในไม่ช้าพระองค์ก็ตระหนักว่าพระองค์ไม่สามารถหลอกลวงได้ และพระองค์ก็ตั้งให้หยวน เจาเป็นจักรพรรดิ เพราะยังทรงเพื่อที่จะได้ควบคุมง่าย
นายพลเอ้อจู หรงกับผู้ที่ภักดีต่อจักรพรรดิเว่ยเสี้ยวหมิงคิดกบฏต่อจักรพรรดินีหู และปฏิเสธที่จะยอมรับหยวน เจาเป็นจักรพรรดิ กองกำลังได้ยึดเมืองหลวงลั่วหยางได้อย่างรวดเร็ว กองกำลังของเขาได้ประกาศให้พระโอรสในพระอนุชาของจักรพรรดิเว่ย์เสี้ยวเหวิน หยวน เซี่ย หยวน จือโหยวเป็นจักรพรรดิ ไม่ถึงสองเดือนหลังจากหยวน เจาประกาศเป็นจักรพรรดิ เอ้อจู หรงได้บุกลั่วหยางและจับกุมจักรพรรดินีหูและหยวน เจา หลังจากจักรพรรดินีหูพยายามปกป้องตัวพระนางก่อนเอ้อจู หรง แต่ไม่ประสบความสำเร็จ เอ้อจู หรงก็โยนพระนางและหยวน เจา ลงในแม่น้ำเหลืองให้จมน้ำตาย
==อ้างอิง==
จักรพรรดิราชวงศ์เว่ย์เหนือ
พระมหากษัตริย์ที่ขึ้นครองราชย์ขณะทรงพระเยาว์
จักรพรรดิจีนที่ถูกปลงพระชนม์
พระมหากษัตริย์ที่สวรรคตขณะทรงพระเยาว์
เสียชีวิตจากการจมน้ำ
จักรพรรดิเว่ย์เสี้ยวจวง

จักรพรรดิเว่ยเสี้ยวจวง (, 507–531), พระนามเดิม หยวน จึโยว , พระนามจีน หยานต้า (彥達) เป็นจักรพรรดิแห่งราชวงศ์เว่ย์เหนือของจีน พระองค์ถูกสถาปนาโดยนายพลเอ้อจู หรงที่ปฏิเสธที่จะยอมรับจักรพรรดิหนุ่มหยวน จ้าว ที่จักรพรรดินีหูได้สถาปนาเป็นจักรพรรดิหลังจากที่พระนางวางยาพิษพระราชโอรสของพระนางจักรพรรดิเว่ย์เสี้ยวหมิง
ในช่วงรัชสมัยของพระองค์ นายพลเอ้อจู หรง ควบคุมกองทัพส่วนใหญ่และแสดงท่าทางรุนแรง ทำให้จักรพรรดิเว่ย์เสี้ยวจวง เชื่อว่าเขาจะแย่งชิงบัลลังก์ ในปี 530 จักรพรรดิเว่ย์เสี้ยวจวงซุ่มโจมตีนายพลเอ้อจู หรง และสังหารเขาในวัง แต่ลูกพี่ลูกน้องของเขาเอ้อจู ซื่อหรงและหลานชายเอ้อจู จ้าวจับและสังหารจักรพรรดิเว่ย์เสี้ยวจวงในเวลาต่อมา
จักรพรรดิราชวงศ์เว่ย์เหนือ
เว่ย์เสี้ยวจวง
วัดต้นสน (จังหวัดอ่างทอง)

วัดต้นสน  เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยาฝั่งตะวันตก ในตำบลตลาดหลวง อำเภอเมืองอ่างทอง จังหวัดอ่างทอง มีพื้นที่ตั้งวัดเนื้อที่ 27 ไร่ 3 งาน 32 ตารางวา
วัดต้นสนสร้างขึ้นประมาณ พ.ศ. 2310 แต่ไม่มีการจดบันทึกประวัติเป็นหลักฐานแน่ชัด ต่อมากลายเป็นวัดร้าง จน พ.ศ. 2488 พระราชสุวรรณโมลี อดีตเจ้าคณะจังหวัดอ่างทอง ได้บูรณะก่อสร้างเสนาสนะต่าง ๆ ขึ้นและขยายอาณาเขตให้กว้างขวาง ท่านได้สร้างพระพุทธรูปองค์ใหญ่นามว่า สมเด็จพระพุทธนวโลกุตร ธัมมบดีศรีเมืองทอง หรือ สมเด็จพระศรีเมืองทอง เป็นพระพุทธรูปหล่อด้วยทองเหลืองหน้าตักกว้าง 6 วา 3 ศอก 9 นิ้ว สูง 9 วา 2 ศอก 19 นิ้ว ปิดทองคำแท้ทั้งองค์
อุโบสถศิลปะอยุธยา ประดิษฐานหลวงพ่อดำพระพุทธรูปศิลปะอยุธยาอายุกว่าร้อยปี วิหารพระพุทธชินราช ประดิษฐานพระพุทธชินราชจำลอง และมี สมเด็จพระศรีเมืองทองเงิน พระพุทธรูปปางมารวิชัยองค์ใหญ่ ประดิษฐานอยู่กลางแจ้งบริเวณประตูทางเข้าวัด วัดต้นสนได้รับพระราชทานวิสุงคามสีมา เมื่อวันที่ 14 สิงหาคม พ.ศ. 2485 เขตวิสุงคามสีมากว้าง 40 เมตร ยาว 80 เมตร
==อ้างอิง==
ต้นสน
พระพุทธรูปขนาดมหึมาในประเทศไทย‎
วัดเครือวัลย์

วัดเครือวัลย์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมะขามหย่ง อำเภอเมืองชลบุรี จังหวัดชลบุรี
วัดเครือวัลย์ตั้งวัดเมื่อประมาณ พ.ศ. 2364 ต่อมามีสภาพเป็นวัดร้าง จนเมื่อหลวงพ่อแก้วได้ธุดงค์ผ่านมาทางภาคตะวันออกและได้มาพักแรมอยู่ ณ สถานที่แห่งหนึ่งในตัวเมืองจังหวัดชลบุรี ท่านได้ทำการบูรณะซากปลักหักพังนี้ โดยได้ร่วมมือกับชาวบ้านจนพอใช้การได้แล้วท่านได้ตั้งชื่อว่า "วัดเครือวัลย์" โดยถือเอานิมิตรที่มีเถาวัลย์ปกคลุมอยู่มากมาย  อย่างไรก็ตามจากข้อมูลของกรมการศาสนาระบุว่าตั้งวัดเมื่อ พ.ศ. 2405 ได้รับพระราชทานวิสุงคามสีมาเมื่อ พ.ศ. 2482
ในสมัยเมื่อเริ่มสร้างเสนาสนะต่าง ๆ ชาวบ้านต้องไปขนไม้จากในป่า นอกเมืองชลบุรีที่อยู่ไม่ไกลนัก แต่มีสภาพเป็นป่าดงดิบ หลวงพ่อแก้วได้ ขอแรงชาวบ้านให้ไปช่วยกันตัดไม้ ขนมาสร้างเสนาสนะ ชาวบ้านก็ไปช่วยกันแบบกองคาราวาน ใช้วัวควายเทียมเกวียน ต้องไปนอนค้างคืนกันในป่า ด้วยเหตุนี้ หลวงพ่อแก้ว จึงได้สร้างพระปิดตาเนื้อตะกั่วผสมปรอท แจกแก่ชาวบ้านที่มาช่วยเหลือ เอาไว้ป้องกันตัว ป้องกันคุณไสย และภูตผีปีศาจ รุ่นนี้เรียกว่า พระปิดตาลากซุง ท่านยังได้สร้างพระปิดตาอื่น พระปิดตาที่ท่านสร้างถือเป็นสุดยอดของพระปิดตาที่นักสะสมพระเครื่องใฝ่หา
==รายนามเจ้าอาวาส==
พระเทพชลธารมุนี (วิเชียร จิตฺตวิริโย ป.ธ.6)
พระมหาเสฐียรพงษ์ สถิรวํโส ป.ธ.8
==อ้างอิง==
เครือวัลย์
เอ็ดมันด์ โอไบรอัน

เอมอน โจเซฟ โอไบรอัน (Eamon Joseph O'Brien; 10 กันยายน ค.ศ. 1915 – 9 พฤษภาคม ค.ศ. 1985) เป็นนักแสดงชาวอเมริกัน ผู้ชนะเลิศรางวัลออสการ์หนึ่งครั้ง, รางวัลลูกโลกทองคำสองครั้ง และได้รับการจารึกชื่อบนฮอลลีวูดวอล์กออฟเฟมสองดวง
โอไบรอันเป็นหนึ่งในนักแสดงที่ได้รับการยอมรับอย่างมากในภาพยนตร์อเมริกัน เขาได้รับเสียงชมด้านการแสดงในภาพยนตร์เรื่อง The Barefoot Contessa (1954) และ Seven Days in May (1964) และมีผลงานการแสดงอันน่าจดจำอีกหลายเรื่อง ได้แก่ The Hunchback of Notre Dame (1939), The Killers (1946), A Double Life (1947), White Heat (1949), D.O.A. (1950), The Hitch-Hiker (1953), Julius Caesar (1953), 1984 (1956), The Girl Can't Help It (1956), The Man Who Shot Liberty Valance (1962), Fantastic Voyage (1966), The Wild Bunch (1969) และ The Other Side of the Wind (1970)
== อ้างอิง ==
==แหล่งข้อมูลอื่น==
บุคคลที่เกิดในปี พ.ศ. 2458
บุคคลที่เสียชีวิตในปี พ.ศ. 2528
นักแสดงชายชาวอเมริกันในศตวรรษที่ 20
คริสต์ศาสนิกชนนิกายโรมันคาทอลิกชาวอเมริกัน
นักแสดงภาพยนตร์ชายชาวอเมริกัน
นักแสดงละครโทรทัศน์ชายชาวอเมริกัน
ชาวอเมริกันเชื้อสายไอริช
นักแสดงสมทบชายยอดเยี่ยม รางวัลออสการ์
ผู้ได้รับรางวัลลูกโลกทองคำ สาขานักแสดงสมทบชายยอดเยี่ยม
เสียชีวิตจากโรคอัลไซเมอร์
หยวน เย่

หยวน เย่ (元曄) (509 – 532) หรือรู้จักในพระนาม เจ้าชายแห่งฉางกวง เป็นจักรพรรดิแห่งราชวงศ์เว่ย์เหนือของจีน พระองค์ได้รับการประกาศให้เป็นจักรพรรดิโดยสมาชิกของตระกูลของนายพลเอ้อจู หรงในปี 530 หลังจากที่จักรพรรดิเว่ย์เสี้ยวจวงสังหารเอ้อจู หรง และพระองค์ได้รับตำแหน่งจักรพรรดิเป็นเวลาหลายเดือน อย่างไรก็ตามในฐานะสมาชิกของราชวงศ์ซึ่งอยู่ห่างไกลจากเชื้อสายของจักรพรรดิพระองค์ล่าสุด (ในฐานะทายาทของพระอนุชาในจักรพรรดิเว่ย์เหวินเฉิง หยวน เจิน (元楨) เจ้าชายแห่งหนานอัน พระองค์ไม่ใช่จักรพรรดิที่น่าเชื่อถือ และในปี 531 หลังจากที่ตระกูลเอ้อจู ชนะจักรพรรดิเว่ย์เสี้ยวจวงและปลงพระชนม์พระองค์ พวกเขาบังคับให้หยวน เย่ ยอมจำนนต่อบัลลังก์ของหยวน กง เจ้าชายแห่งกวางหลิง ผู้ซึ่งขึ้นครองบัลลังก์เป็นจักรพรรดิเจี๋ยหมิ่น จักรพรรดิเจี๋ยหมิ่นปฏิบัติต่อหยวน เย่ด้วยความเคารพและแต่งตั้งให้เขาเป็นเจ้าชายแห่งตงไห่ ตำแหน่งที่สูงกว่าตำแหน่งเจ้าชายแห่งฉางกวงก่อนหน้า แต่หลังจากจักรพรรดิเจี๋ยหมิ่นและตระกูลเอ้อจูถูกโค่นล้มโดยนายพลเกา ฮวนและถูกแทนที่ด้วยจักรพรรดิเว่ย์เสี้ยวอู่ จักรพรรดิเสี้ยวอู่บังคับให้หยวน เย่ฆ่าตัวตาย
จักรพรรดิราชวงศ์เว่ย์เหนือ
จักรพรรดิจีนที่ถูกสำเร็จโทษ
ผู้ถูกบังคับให้ฆ่าตัวตาย
จักรพรรดิเว่ย์เจี๋ยหมิ่น

จักรพรรดิเว่ย์เจี๋ยหมิ่น ((北)魏節閔帝) (498 – 21 มิถุนายน ค.ศ. 532) หรือรู้จักในพระนาม จักรพรรดิเฉียนเฟ่ย์ (前廢帝) พระอิสริยยศก่อนขึ้นครองราชย์ เจ้าชายแห่งกวางหลิง (廣陵王), พระนามเดิม หยวน กง (元恭), พระนามจีน ซิวเย่ (脩業) เป็นจักรพรรดิแห่งราชวงศ์เว่ย์เหนือของจีน พระองค์เป็นจักรพรรดิหลังจากกลุ่มของนายพลเอ้อจู หรง ล้มล้างจักรพรรดิเว่ย์เสี้ยวจวง หลังจากที่เอ้อจู หรงถูกสังหารโดยจักรพรรดิจักรพรรดิเว่ย์เสี้ยวจวง จักรพรรดิเจี๋ยหมิ่นพยายามฟื้นฟูรัฐเว่ย์เหนือ แต่ด้วยอำนาจของพระองค์ที่ถูกควบคุมโดยตระกูลเอ้อจูก็ไม่สามารถทำได้มากนัก หลังจากที่นายพลเกา ฮวนเอาชนะตระกูลเอ้อจูในปี 532 จักรพรรดิเจี๋ยหมิ่นก็ถูกกักขังโดยเกา ฮวน และต่อมาถูกวางยาพิษสวรรคตโดยจักรพรรดิเว่ย์เสี้ยวอู่ซึ่งเกา ฮวนสถาปนาเป็นจักรพรรดิ
==อ้างอิง==
เจี๋ยหมิน
เว่ย์เจี๋ยหมิน
หยวน หลาง

หยวน หลาง (元朗) (513–532), พระนามจีน จ้งเจ๋อ (仲哲), และมักเรียกกันว่า เจ้าชายแห่งอานติ้ง (安定王), หรือรู้จักในพระนาม จักรพรรดิที่ถูกปลด (後廢帝) เป็นจักรพรรดิแห่งราชวงศ์เว่ย์เหนือของจีน พระองค์ได้รับการประกาศให้เป็นจักรพรรดิโดยนายพลเกา ฮวน ซึ่งกบฏต่อกลุ่มของนายพลเอ้อจู หรง ในปี 531 ในฐานะผู้มีสิทธิในบัลลังก์จักรพรรดิคู่กับจักรพรรดิเว่ย์เจียหมิน ซึ่งได้รับแต่งตั้งให้เป็นจักรพรรดิโดยเอ้อจู หรง และลูกพี่ลูกน้องของเอ้อจู หรง เอ้อจู ซื่อหลง ในปี 532 หลังจากชัยชนะของเกา ฮวนเหนือตระกูลเอ้อจู เขาเชื่อว่าหยวน หลางซึ่งมีเชื้อสายห่างไกลจากจักรพรรดิองค์ล่าสุด ไม่เหมาะที่จะเป็นจักรพรรดิ และสถาปนาจักรพรรดิเว่ย์เสี้ยวอู่แทน จักรพรรดิเว่ย์เสี้ยวอู่ได้แต่งตั้งให้หยวน หลาง เป็นเจ้าชายแห่งอันดิง แต่ต่อมาในปีนั้นทรงสั่งปลงพระชนม์หยวน หลาง
==อ้างอิง==
จักรพรรดิราชวงศ์เว่ย์เหนือ
จักรพรรดิจีนที่ถูกปลงพระชนม์
วัดพวกหงษ์

วัดพวกหงษ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระสิงห์ อำเภอเมืองเชียงใหม่ จังหวัดเชียงใหม่
วัดพวกหงษ์ สันนิษฐานว่าน่าจะเป็นวัดที่สร้างโดยขุนนางระดับล่าง ซึ่งเป็นหัวหน้าช่าง ในอำเภอเมืองเชียงใหม่ มีจำนวน 4 วัด คือ วัดพวกช้าง พ.ศ. 2040 วัดพวกแต้ม พ.ศ. 2038 วัดพวกเปีย และวัดพวกหงษ์ พ.ศ. 2060 ผู้ที่สร้างวัดพวกหงษ์ คือ หัวหน้าช่างในกลุ่มพวกหงษ์
ต่อมาได้รับการบูรณะในสมัยพระเจ้าไชยเชษฐา เมื่อ พ.ศ. 2364 สิ่งก่อสร้างที่เก่าแก่ที่สุดของวัด คือ เจดีย์ทรงกลม สันนิษฐานว่าน่าจะสร้างเมื่อพุทธศตวรรษที่ 21 เป็นเจดีย์ทรงกลม ตัวพระธาตุเจดีย์ก่ออิฐถือปูนฐานเป็นสี่เหลี่ยม แล้วก่อขึ้นไปเป็นปล่องเจ็ดชั้น แต่ละชั้นมีซุ้มประดิษฐานพระพุทธรูปโดยรอบชั้นละ 12 ซุ้ม นอกจากนั้นยังมีวิหารศิลปะล้านนา มีการดัดแปลงซ่อมแซมไปบางส่วน อุโบสถล้านนาที่สร้างในพุทธศตวรรษที่ 24 ลงมา กรมศิลปากรประกาศขึ้นทะเบียนและกำหนดขอบเขตในราชกิจจานุเบกษา เล่มที่ 97 ตอนที่ 41 ลงวันที่ 14 มีนาคม พ.ศ. 2523
==อ้างอิง==
พวกหงษ์
โบราณสถานในจังหวัดเชียงใหม่
จักรพรรดิเว่ย์เสี้ยวอู่

จักรพรรดิเว่ยเสี้ยวอู่ ((北)魏孝武帝) (510 – 3 กุมภาพันธ์ 535), พระนามเดิม หยวน ซิว (元脩 or 元修), พระนามจีน เซียวเจ๋อ (孝則), หรือรู้จักกันในพระนาม จักพรรดิฉู่  เป็นจักรพรรดิแห่งราชวงศ์เว่ยเหนือของจีน หลังจากที่นายพลเกา ฮวนกบฏและเอาชนะตระกูลของนายพลเอ้อจู หรง ที่เสียชีวิตในปี ค.ศ. 532 เกา ฮวนสถาปนาจักรพรรดิเว่ยเสี้ยวอู่ขึ้นเป็นจักรพรรดิ แม้ว่าเกา ฮวนจะทำให้พระองค์ได้เป็นจักรพรรดิ แต่จักรพรรดิเว่ยเสี้ยวอู่พยายามอย่างมากที่จะปลดแอกตัวเองจากการควบคุมของเกา ฮวน และในปี 534 พระองค์ร่วมมือกับนายพลอวี่เหวิน ไท่ ได้ปลดเกา ฮวนอย่างเป็นทางการ ต่อมาเมื่อเกา ฮวนพยายามเข้ามาควบคุมจักรพรรดิอีกครั้ง จักรพรรดิเว่ยเสี้ยวอู่ได้หลบหนีไปยังอาณาเขตของอวี่เหวิน ไท่ นำไปสู่การแบ่งแยกเว่ยเหนือออกเป็นสองส่วน (ในขณะที่เกา ฮวน ได้ตั้งหยวน ซันเจียนเป็นทายาทของจักรพรรดิชิงเหอ (ในฐานะจักรพรรดิเว่ยเสี้ยวจิง) และก่อตั้งราชสำนักเว่ยทางทิศตะวันออก) อย่างไรก็ตามความสัมพันธ์ของจักรพรรดิเว่ยเสี้ยวอู่กับอวี่เหวิน ไท่ก็แย่ลง และในช่วงปีใหม่ 535 อวี่เหวิน ไท่วางยาพิษปลงพระชนม์พระองค์ ผู้สืบทอดของจักรพรรดิเว่ยเสี้ยวอู่ คือจักรพรรดิเว่ยเหวิน ซึ่งมักถูกมองว่าเป็นจักรพรรดิองค์แรกของราชวงศ์เว่ยตะวันตก ทำให้เกิดการแบ่งแยกของจักรวรรดิอย่างเป็นทางการ
==อ้างอิง==
เสี้ยวอู่
เว่ย์เสี้ยวอู่
ราชวงศ์เว่ย์ตะวันออก

ราชวงศ์เว่ย์ตะวันออก (; ) เป็นราชวงศ์ที่เกิดจากการสลายตัวของราชวงศ์เว่ย์เหนือ และปกครองภาคเหนือของจีนจากปี 534 ถึง 550 เช่นเดียวกับราชวงศ์เว่ย์เหนือ ตระกูลที่ปกครองเว่ย์ตะวันออก เป็นสมาชิกของตระกูลถัวป๋าของชนเผ่าเซียนเปย์
เกา ฮวนเป็นผู้มีอำนาจในฟากตะวันออกของดินแดนเว่ย์เหนือในปี 534 หลังจากการล่มสลายของราชวงศ์เว่ย์เหนือ เขาได้แต่งตั้งหยวน ซันเจียนเป็นผู้ปกครองของราชวงศ์เว่ย์ตะวันออก หยวน ซันเจียนเป็นทายาทของราชวงศ์เว่ย์เหนือ หยวน ซันเจียนเป็นผู้ปกครองหุ่นเชิดเนื่องจากอำนาจที่แท้จริงอยู่ในมือของเกา ฮวน มีการพยายามทางทหารหลายครั้งเพื่อต่อสู้กับราชวงศ์เว่ย์ตะวันตกที่อยู่ใกล้เคียงเพื่อพยายามรวมดินแดนที่เคยยึดครองโดยเว่ย์เหนือ แต่การพยายามเหล่านี้ไม่ประสบผลสำเร็จ ในปี 547 เกา ฮวนเสียชีวิต บุตรชายของเขาเกา เฉิงและเกา หยางสามารถดำเนินตามนโยบายในการควบคุมจักรพรรดิ แต่ในปี 550 หยางได้ปลดหยวน ซันเจียน และก่อตั้งราชวงศ์ฉีเหนือ
==อ้างอิง==
เว่ย์ตะวันออก
เว่ย์ตะวันออก
เว่ย์ตะวันออก
ราชวงศ์เว่ย์ตะวันตก

ราชวงศ์เว่ย์ตะวันตก (; ;) เป็นราชวงศ์ที่เกิดจากการสลายตัวของราชวงศ์เว่ย์เหนือ และปกครองภาคเหนือของจีนจากปี 535 ถึง 557 เช่นเดียวกับราชวงศ์เว่ย์เหนือ ตระกูลที่ปกครองเว่ย์ตะวันออก เป็นสมาชิกของเผ่าทั่วป๋าของชาติพันธุ์เซียนเป่ย์
หลังจากที่นายพลชาวเซียนเปย์ อวี่เหวิน ไท่สังหารจักรพรรดิเว่ย์เหนือหยวน ซิว เขาได้แต่งตั้งหยวน เป่าจู้เป็นจักรพรรดิแห่งเว่ย์ตะวันตก ในขณะที่ อวี่เหวิน ไท่ยังคงเป็นผู้ปกครอง แม้ว่าจะมีขนาดเล็กกว่าราชวงศ์เว่ย์ตะวันออกในด้านอาณาเขตและจำนวนประชากร แต่เว่ย์ตะวันตกก็สามารถต้านทานการโจมตีจากจักรวรรดิตะวันออกได้ เนื่องจากสภาพเศรษฐกิจที่ดีกว่า เว่ย์ตะวันตกจึงสามารถพิชิตส่วนตะวันตกทั้งหมดของราชวงศ์เหลียงทางตอนใต้และยึดครองอาณาเขตของมณฑลเสฉวนได้ ในปี 557 หลานชายของอวี่เหวิน ไท่ อวี่เหวิน หูได้ปลดจักรพรรดิเว่ย์กงและสถาปนาลูกชายของอวี่เหวิน ไท่ นามว่าอี่วเหวินเจวี๋ยเป็นจักรพรรดิ และสิ้นสุดราชวงศ์เว่ย์ตะวันตก และการสถาปนาราชวงศ์โจวเหนือ
==อ้างอิง==
เว่ย์ตะวันตก
เว่ย์ตะวันตก
เว่ย์ตะวันตก
ราชวงศ์ฉีเหนือ

ราชวงศ์ฉีเหนือ , หรือเรียกว่า ฉียุคหลัง และ เกาฉี เป็นหนึ่งในราชวงศ์ในประวัติศาสตร์จีนยุคราชวงศ์เหนือ-ใต้ และปกครองภาคตะวันออกเฉียงเหนือของประเทศจีนตั้งแต่ ค.ศ. 550 จนถึง 577 ราชวงศ์ก่อตั้งขึ้นโดยจักรพรรดิฉีเหวินเซฺวียน (เกา หยาง) และสิ้นสุดลงจากการโจมตีจากทางตอนเหนือของราชวงศ์โจวเหนือ
==อ้างอิง==
ฉีเหนือ
ฉีเหนือ
ฉีเหนือ
กิก ยัง

กิก ยัง (Gig Young; 4 พฤศจิกายน ค.ศ. 1913 – 19 ตุลาคม ค.ศ. 1978) เป็นนักแสดงชาวอเมริกัน ผู้ได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยมถึงสามครั้ง จากภาพยนตร์เรื่อง Come Fill the Cup (1952), Teacher's Pet (1959) และ They Shoot Horses, Don't They? (1969) ซึ่งทำให้เขาได้รับรางวัลออสการ์และรางวัลลูกโลกทองคำ รวมถึงมีบทบาทสำคัญในภาพยนตร์อย่าง The Gay Sisters (1942), The Three Musketeers (1948) และภาพยนตร์เรื่องสุดท้ายของเขา ไอ้หนุ่มซินตึ๊ง เกมมังกร (1978)
กิก ยัง มีดวงดาวอยู่ในฮอลลีวูดวอล์กออฟเฟมสำหรับวงการโทรทัศน์ อยู่ที่ 6821 ฮอลลีวูดบูเลวาร์ด
== อ้างอิง ==
==แหล่งข้อมูลอื่น==
บุคคลที่เกิดในปี พ.ศ. 2456
บุคคลที่เสียชีวิตในปี พ.ศ. 2521
นักแสดงชายชาวอเมริกันในศตวรรษที่ 20
นักแสดงภาพยนตร์ชายชาวอเมริกัน
นักแสดงละครโทรทัศน์ชายชาวอเมริกัน
นักแสดงสมทบชายยอดเยี่ยม รางวัลออสการ์
ผู้ได้รับรางวัลลูกโลกทองคำ สาขานักแสดงสมทบชายยอดเยี่ยม
สหพันธ์ฟุตบอลกาบูเวร์ดี

สหพันธ์ฟุตบอลกาบูเวร์ดี (Federação Caboverdiana de Futebol, Cape Verdean Football Federation, หรือ FCF) เป็นหน่วยงานที่กำกับดูแลฟุตบอลในประเทศกาบูเวร์ดี มีสำนักงานใหญ่ตั้งอยู่ที่ไปรอา ก่อตั้งขึ้นเมื่อปี พ.ศ. 2525 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศกาบูเวร์ดีรวมถึงฟุตบอลทีมชาติกาบูเวร์ดี
== ดูเพิ่ม ==
ฟุตบอลในประเทศกาบูเวร์ดี
ฟุตบอลทีมชาติกาบูเวร์ดี
ฟุตบอลหญิงทีมชาติกาบูเวร์ดี
ฟุตบอลทีมชาติกาบูเวร์ดีรุ่นอายุไม่เกิน 16 ปี
ฟุตบอลทีมชาติกาบูเวร์ดีรุ่นอายุไม่เกิน 19 ปี
ฟุตบอลทีมชาติกาบูเวร์ดีรุ่นอายุไม่เกิน 23 ปี
แอฟริกาคัพออฟเนชันส์
ซีเอเอฟแชมเปียนส์ลีก
ซีเอเอฟคอนเฟเดอเรชันส์คัพ
ซีเอเอฟซูเปอร์คัพ
== อ้างอิง ==
== แหล่งข้อมูลอื่น ==
Official site
องค์การที่ก่อตั้งในปี พ.ศ. 2525
ฟุตบอลในประเทศกาบูเวร์ดี
กาบูเวร์ดี
กาบูเวร์ดี
สหพันธ์ฟุตบอลแกมเบีย

สหพันธ์ฟุตบอลแกมเบีย (Gambia Football Federation, หรือ GFF) เป็นหน่วยงานที่กำกับดูแลฟุตบอลในประเทศแกมเบีย มีสำนักงานใหญ่ตั้งอยู่ที่บันจูล ก่อตั้งขึ้นเมื่อปี พ.ศ. 2495 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศแกมเบียรวมถึงฟุตบอลทีมชาติแกมเบีย
== ดูเพิ่ม ==
ฟุตบอลในประเทศแกมเบีย
ฟุตบอลทีมชาติแกมเบีย
ฟุตบอลหญิงทีมชาติแกมเบีย
ฟุตบอลทีมชาติแกมเบียรุ่นอายุไม่เกิน 16 ปี
ฟุตบอลทีมชาติแกมเบียรุ่นอายุไม่เกิน 19 ปี
ฟุตบอลทีมชาติแกมเบียรุ่นอายุไม่เกิน 23 ปี
แอฟริกาคัพออฟเนชันส์
ซีเอเอฟแชมเปียนส์ลีก
ซีเอเอฟคอนเฟเดอเรชันส์คัพ
ซีเอเอฟซูเปอร์คัพ
== อ้างอิง ==
== แหล่งข้อมูลอื่น ==
Gambia  at the FIFA website.
Gambia at CAF Online
องค์การที่ก่อตั้งในปี พ.ศ. 2495
ฟุตบอลในประเทศแกมเบีย
แกมเบีย
แกมเบีย
สหพันธ์ฟุตบอลกินี

สหพันธ์ฟุตบอลกินี (Fédération Guinéenne de Football, Guinean Football Federation, หรือ FGF) เป็นหน่วยงานที่กำกับดูแลฟุตบอลในประเทศกินี มีสำนักงานใหญ่ตั้งอยู่ที่โคนาครี ก่อตั้งขึ้นเมื่อปี พ.ศ. 2502 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศกินีรวมถึงฟุตบอลทีมชาติกินี
== ดูเพิ่ม ==
ฟุตบอลในประเทศกินี
ฟุตบอลทีมชาติกินี
ฟุตบอลหญิงทีมชาติกินี
ฟุตบอลทีมชาติกินีรุ่นอายุไม่เกิน 16 ปี
ฟุตบอลทีมชาติกินีรุ่นอายุไม่เกิน 19 ปี
ฟุตบอลทีมชาติกินีรุ่นอายุไม่เกิน 23 ปี
แอฟริกาคัพออฟเนชันส์
ซีเอเอฟแชมเปียนส์ลีก
ซีเอเอฟคอนเฟเดอเรชันส์คัพ
ซีเอเอฟซูเปอร์คัพ
== อ้างอิง ==
== แหล่งข้อมูลอื่น ==
Official website
Guinea  at the FIFA website.
Guinea at CAF Online
องค์การที่ก่อตั้งในปี พ.ศ. 2502
ฟุตบอลในประเทศกินี
กินี
กินี
สหพันธ์ฟุตบอลกินี-บิสเซา

สหพันธ์ฟุตบอลกินี-บิสเซา (Federação de Futebol da Guiné-Bissau, Football Federation of Guinea-Bissau, หรือ FFGB) เป็นหน่วยงานที่กำกับดูแลฟุตบอลในประเทศกินี-บิสเซา มีสำนักงานใหญ่ตั้งอยู่ที่บิสเซา ก่อตั้งขึ้นเมื่อปี พ.ศ. 2517 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศกินี-บิสเซารวมถึงฟุตบอลทีมชาติกินี-บิสเซา
== ดูเพิ่ม ==
ฟุตบอลในประเทศกินี-บิสเซา
ฟุตบอลทีมชาติกินี-บิสเซา
ฟุตบอลหญิงทีมชาติกินี-บิสเซา
ฟุตบอลทีมชาติกินี-บิสเซารุ่นอายุไม่เกิน 16 ปี
ฟุตบอลทีมชาติกินี-บิสเซารุ่นอายุไม่เกิน 19 ปี
ฟุตบอลทีมชาติกินี-บิสเซารุ่นอายุไม่เกิน 23 ปี
แอฟริกาคัพออฟเนชันส์
ซีเอเอฟแชมเปียนส์ลีก
ซีเอเอฟคอนเฟเดอเรชันส์คัพ
ซีเอเอฟซูเปอร์คัพ
== อ้างอิง ==
== แหล่งข้อมูลอื่น ==
Guinea-Bissau  at the FIFA website.
Guinea-Bissau at CAF Online
องค์การที่ก่อตั้งในปี พ.ศ. 2517
ฟุตบอลในประเทศกินี-บิสเซา
กินี-บิสเซา
กินี-บิสเซา
สมาคมฟุตบอลไลบีเรีย

สมาคมฟุตบอลไลบีเรีย (Liberia Football Association) เป็นหน่วยงานที่กำกับดูแลฟุตบอลในประเทศไลบีเรีย มีสำนักงานใหญ่ตั้งอยู่ที่มอนโรเวีย ก่อตั้งขึ้นเมื่อปี พ.ศ. 2479 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศไลบีเรียรวมถึงฟุตบอลทีมชาติไลบีเรีย
== ดูเพิ่ม ==
ฟุตบอลในประเทศไลบีเรีย
ฟุตบอลทีมชาติไลบีเรีย
ฟุตบอลหญิงทีมชาติไลบีเรีย
ฟุตบอลทีมชาติไลบีเรียรุ่นอายุไม่เกิน 16 ปี
ฟุตบอลทีมชาติไลบีเรียรุ่นอายุไม่เกิน 19 ปี
ฟุตบอลทีมชาติไลบีเรียรุ่นอายุไม่เกิน 23 ปี
แอฟริกาคัพออฟเนชันส์
ซีเอเอฟแชมเปียนส์ลีก
ซีเอเอฟคอนเฟเดอเรชันส์คัพ
ซีเอเอฟซูเปอร์คัพ
== อ้างอิง ==
== แหล่งข้อมูลอื่น ==
Liberia Football Association
Liberia  at the FIFA website.
Liberia at CAF Online
องค์การที่ก่อตั้งในปี พ.ศ. 2479
ฟุตบอลในประเทศไลบีเรีย
ไลบีเรีย
ไลบีเรีย
จอร์จ เบลีย์ (อิตส์อะวันเดอร์ฟูลไลฟ์)

จอร์จ เบลีย์ (George Bailey) เป็นตัวละครสมมติและตัวละครหลักในภาพยนตร์ของแฟรงก์ คาปรา เรื่อง อิตส์อะวันเดอร์ฟูลไลฟ์ เมื่อ ค.ศ. 1946 ตัวละครเป็นนายธนาคารปล่อยเงินกู้และอาคารที่ยอมเสียสละความฝันเพื่อช่วยเหลือชุมชนของเขาในเมืองเบดฟอร์ดฟอลส์ จนกระทั่งในวันคริสต์มาสอีฟ บริษัทประสบปัญหาอย่างหนักจากภาวะเศรษฐกิจตกต่ำซึ่งทำให้เขากลายเป็นบุคคลล้มละลาย เบลีย์จึงตกอยู่ในภาวะสิ้นหวังและพยายามกระทำอัตวินิบาตกรรมตนเอง แต่ทันใดนั้นเทวดาผู้พิทักษ์นามว่า คลาเรนซ์ ออบอดี ได้ปรากฏตัวขึ้นและเปลี่ยนมุมมองชีวิตของเขาผ่านโลกในจินตนาการที่ไม่เคยมีตัวตนของจอร์จ เบลีย์ ไม่มีแมรี, ลูก และเพื่อน ๆ ของเขา และเมืองเบดฟอร์ดฟอลส์จะเป็นอย่างไรต่อไป หากไม่มีเขาอยู่บนโลก
เบลีย์ แสดงโดยเจมส์ สจวร์ต ตอนโต และบ็อบบี แอนเดอร์สัน แสดงเป็นตอนเด็ก โดยมีการนำตัวละครชื่อ จอห์น แพร็ตต์ ในหนังสือเล่มเล็ก ค.ศ. 1943 เดอะเกรเทสต์กิฟต์ ของฟิลิป แวน โดเรน สเติร์น มาดัดแปลงอย่างหลวม ๆ
ใน ค.ศ. 2003 สถาบันภาพยนตร์อเมริกัน จัดอันดับให้ตัวละครเป็น "วีรบุรุษที่ยิ่งใหญ่ที่สุดตลอดกาล" ในอันดับที่เก้า
== อ้างอิง ==
ตัวละครในบันเทิงคดีจากรัฐนิวยอร์ก
ตัวละครที่พยายามฆ่าตัวตาย
เจ้าพระยาสุรสีห์

เจ้าพระยาสุรสีห์ อาจหมายถึง
สมเด็จพระบวรราชเจ้ามหาสุรสิงหนาท (บุญมา) เจ้าเมืองพิษณุโลก รัชสมัยสมเด็จพระเจ้ากรุงธนบุรี กรมพระราชวังบวรมหาสุรสิงหนาท ในรัชกาลที่ 1
เจ้าพระยาพิษณุโลก (เมฆ) เจ้าเมืองพิษณุโลก รัชสมัยสมเด็จพระสรรเพชญ์ที่ 9 (พระเจ้าท้ายสระ)
เจ้าพระยาพิษณุโลก (เรือง โรจนกุล) เจ้าเมืองพิษณุโลก รัชสมัยสมเด็จพระเจ้าอยู่หัวบรมโกศ หัวหน้าชุมนุมเจ้าพระยาพิษณุโลก (เรือง) สงครามการเสียกรุงศรีอยุธยาครั้งที่สอง
เจ้าพระยาสุรสีห์วิสิษฐศักดิ์ (เชย กัลยาณมิตร) เสนาบดีกระทรวงมหาดไทย ข้าหลวงใหญ่แห่งมณฑลพายัพในสมัยรัชกาลที่ 5